ஒரு க்ளாசிக் படைப்பினை வாசிப்பதே புது விதமான அனுபவம். அது காலங்களை கடந்து காட்சிகளாக விரியும் தருணங்கள் அலாதியானவை. நம் நிலப்பரப்பிற்கு சற்றும் சம்பந்தமில்லாத இடத்தில் கதை நகரும் போது மேலும் சுவாரஸ்யம் கூடிக்கொள்ளும். கூழாங்கல்லில் நீர் பட்டதும் சர்ர்ரென வழுக்கி செல்வது போன்ற மொழிபெயர்ப்பும் மொழியும் இருந்தால் இன்னும் சுவாரஸ்யம் தானே. Johann David Wyss எழுதிய Swiss Family Robinson என்ற குறு நாவல் தான் கருணைத்தீவாக மொழியாக்கமாகி இருக்கின்றது. தமிழ் சிறுவர் இலக்கியத்தில் கடந்த 30 ஆண்டுகளுக்கு மேலாக இயங்கி வருபவர் எழுத்தாளர் சுகுமாரன். சுமார் 25 புத்தகங்களுக்கு மேலாக எழுதியுள்ளார். தமிழ் சிறுவர் இலக்கியத்தின் மீது ஒரு தீர்கமான விமர்சன பார்வையை தன் முந்தைய நூலான குழந்தை இலக்கியம் – விமர்சனமும் விவாதங்களும் என்ற கட்டுரை தொகுப்பில் முன் வைத்தார்.